Ilmarinen

Ilmarinen eli seppä tai seppo Ilmarinen on suomalaisten kansanrunojen seppäsankari, yksi Kalevalan päähenkilöistä, alkuperäinen taivaanjumala ja yksi kalevanpojista. ==Kuvaus== Iro-neito synnytti Ilmarisen yöllä, ja jo päivällä Ilmarinen teki itselleen sepän pajan. Ilmarinen takoi maailman alussa taivaankantta niin taidokkaasti, etteivät hänen työskennellessään näkyneet pihtien pitämät, eivätkä tuntuneet vasaran iskut. Ilmarisen kädenjälkeä ovat myös revontulet sekä aamu- ja iltaruskon värit. Myös raudan keksiminen ja alkutulen iskeminen ovat kansantarujen mukaan Ilmarisen saavutuksia. Raudan käytön yleistymisellä oli suuri vaikutus itämerensuomalaisten kansojen mytologiaan, ja kansanperinteessäkin Ilmarisesta tuli Seppo tai "takoja iän ikuinen" vasta raudan käyttöönoton jälkeen. Tätä ennen Ilmari oli todennäköisesti taivaanjumala ja ukkosenjumala. Hänen nimensä lainattiin myös udmurtin kieleen udmurttien taivaanjumalalle muodossa Inmar, ja se esiintyy joskus myös saamen kielessä tuulenjumalana muodossa Ilmaris ja mahdollisesti myös ukkosenjumalana muodossa Ilmaričče. == Kalevalan henkilö == Ilmarinen on Kalevalan seppäsankari, ”takoja iänikuinen”. Hän asuu Väinölässä. Kalevalassa hän takoo monia esineitä, kuten sammon ja Kultaisen naisen, ja hän yrittää myös takoa uuden Auringon ja Kuun. Alkujaan Ilmarinen lienee ollut jumala, joka on myöhemmissä runoissa muuttunut kuolevaiseksi. Myös Kalevalassa Ilmarisen mainitaan olleen mukana kosmisessa luomisessa, takomalla taivaankantta ja asettamalla taivaankappaleita: == Jumalana == Ilmarinen (Ilma, Ilmari, Ilmori, Ilmollinen) oli itämerensuomalaisten palvoma tuulen, sään ja ilman jumala. Hän oli myös mukana maailman syntymässä. Anna-Leena Siikalan mukaan Ilmarisen attribuutti ovat palkeet. Palkeet liittyvät Ilmarisen asemaan tuulen jumalana, mutta toisaalta myös tämän rooliin kosmisena seppänä ja kulttuuriheeroksena. Itämerensuomalaisen kultaneito-runon joissakin inkeriläisissä toisinnoissa Ilmarisen taontatyö ei onnistu, ennen kuin hän tarttuu palkeisiin orjien sijasta itse. Siikalan mukaan vastakohta korostaa Ilmarisen asemaa tuulen jumalana. Utsjoella tuulenjumala Biegga- gallesista () käytettiin myös nimeä Ilmaris. 1600-luvulla Utsjoen saamelaiselta Anders Poulsenilta takavarikoidussa noitarummussa Ilmaris on kuvattu skandinaaviseen Thoriin ja itämerensuomalaiseen Ukkoon rinnastetun Tiermes-ukkosenjumaluuden rinnalla, mutta tästä erillisenä hahmona. Udmurttien Inmar-jumaluus on miespuolinen taivaan jumala, jota on verrattu Ilmariseen. Ilmarinen on saattanut samaistua myöhemmin palvottuun Ukkoon, mutta toisaalta saattoi myös muuttua suomalaisessa tarustossa seppäsankariksi. Hindulaisuuden sään ja sodan jumalan Indran nimi on tullut mahdollisesti suomalais- ugrilaisesta sanasta Ilma tai Ilmari. ==Galleria== Joseph Alanen - Moonwatchers.jpg|Kuunkatsojat, Joseph Alanen, 1908–1910 Robert Wilhelm Ekman - Väinämöinen and Ilmarinen by the Giant Spruce.jpg|Väinämöinen ja Ilmarinen suurella kuusella, Robert Wilhelm Ekman Akseli Gallen-Kallela - Ilmarinen Flies Over the Moon.jpg|Ilmarinen lentää kuun yli, Akseli Gallen-Kallela, v. 1892 Godenhjelm - Ilmarinen takoo Sammon.jpg|Ilmarinen takoo Sammon, Berndt Godenhjelm, 1800-luku Väinö Blomstedt - The Forging of the Sampo.jpg|Sammon taonta, Väinö Blomstedt, v. 1897 Joseph Alanen - The Forging of the Sampo.jpg|Sammon taonta, Joseph Alasen temperamaalaus, 1910–1911 Rudolf Koivu - Sammon taonta, Kalevalan kankahilla.jpg|Sammon taonta, Kalevalan kankahilla, Rudolf Koivu, v. 1931 Akseli Gallen-Kallela - Ilmarinen Ploughs a Field of Vipers.jpg|Ilmarinen kyntää kyisen pellon, Akseli Gallen-Kallela, v. 1916 Joseph Alanen - The Eagle and the Pike (fiery).jpg|Kotka ja hauki, Joseph Alanen Johan Kortman - Ilmarinen Arrives as the Groom at Pohjola.jpg|Ilmarinen tulee sulhona Pohjolaan, Johan Kortmanin hiilipiirros, v. 1893 Robert Wilhelm Ekman - The Wedding at Pohjola.jpg|Pohjolan häät, Robert Wilhelm Ekman, 1860–1872 Johan Kortman - The Wedding at Pohjola.jpg|Pohjolan häät, Johan Kortman, v. 1890 Walter Runeberg - Ilmarinen Forging the Moon.jpg|Ilmarinen takoo kuuta, Walter Runeberg, v. 1866 == Katso myös == * Syy (mytologia) * Maailman synty == Lähteet == * * ===Viitteet=== Luokka:Suomalaiset jumalat ja taruolennot Luokka:Suomalaiset taruhenkilöt Luokka:Kalevalan henkilöt Luokka:Seulonnan keskeiset artikkelit Luokka:Seppäjumalat